Long-only คืออะไร
A. การสร้างผลตอบแทนจากตลาดขาขึ้น
B. ทิศทางการเคลื่อนไหวของผลตอบแทนที่ไปในทิศทางที่ต่างกัน
C. ระบบการบริหารความเสี่ยงของผู้จัดการกองทุน
D. การซื้อหุ้นที่คาดว่าราคาหุ้นนั้นจะปรับตัวสูงขึ้นในอนาคต
คำตอบคือ D.  เพราะว่า หากพิจารณาถึงทางเลือกการลงทุนในกองทุนหุ้นในรูปแบบเดิมๆ หรือที่เรียกว่า Long-only คือ การซื้อหุ้นที่คาดว่าราคาหุ้นนั้นจะปรับตัวสูงขึ้นในอนาคต แต่ในกรณีที่ราคาหุ้นที่ถือไว้ปรับตัวลดลงก็จะทำให้เกิดการขาดทุน ซึ่งกองทุนประเภทนี้ผู้จัดการกองทุนส่วนมากจะมุ่งสร้างผลตอบแทนให้สูงกว่าดัชนีเปรียบเทียบ หากตลาดหุ้นขึ้น ก็พยายามสร้างผลตอบแทนให้ขึ้นมากกว่าตลาด ขณะที่หากตลาดหุ้นลงก็พยายามสร้างผลตอบแทนให้ลดลงน้อยกว่าตลาด ซึ่งแม้ว่าจะทำได้ดีกว่าตลาด เช่น ตลาดลง 40% แต่กองทุนลดลง 30% ชนะตลาดถึง 10% แต่ผู้ลงทุนก็ยังขาดทุนถึง 30% หนึ่งในกลยุทธ์ที่สามารถสร้างผลตอบแทนได้ทั้งจากตลาดขาขึ้นและตลาดขาลง คือ Long/Short Equity ซึ่งเป็นกลยุทธ์ที่มีมายาวนาน และมุ่งสร้างผลตอบแทนให้เป็นบวกเสมอไม่ว่าสภาวะตลาดหุ้นจะเป็นอย่างไร หรือที่เรียกกันว่า Absolute Return Strategy ในต่างประเทศกลยุทธ์นี้จึงได้รับความนิยมอย่างแพร่หลายและได้รับการยอมรับจากนักลงทุนสถาบัน นักลงทุนมืออาชีพว่าสามารถปกป้องความเสี่ยงช่วงตลาดขาลง และขยายโอกาสสร้างผลตอบแทนได้กว้างขึ้น

หลักการทำงานง่ายๆ ของกลยุทธ์นี้ คือ ซื้อ (Long) หุ้นที่คาดว่าราคาจะปรับตัวขึ้นในอนาคตจากปัจจัยพื้นฐานที่แข็งแกร่งของบริษัท และขาย (Short) หุ้นที่มีราคาเกินกว่ามูลค่าที่ควรจะเป็น หรือคาดการณ์ว่าราคาของหุ้นจะปรับตัวลดลงในอนาคต ส่งผลให้พอร์ตการลงทุนมีเงินเพิ่มจากการขายชอร์ตหุ้น และสามารถนำเงินส่วนต่างไปซื้อหุ้น (Long) ได้มากขึ้น เช่น การขายชอร์ตโดยยืมหุ้น A มาขายที่ราคาตลาด ณ วันนี้ที่ราคา 100 บาท โดยคาดว่า 3 เดือนข้างหน้า ราคาหุ้น A จะปรับลดลงเหลือ 90 บาท แล้วจึงไปซื้อที่ราคาตลาดอีก 3 เดือนข้างหน้า เพื่อนำไปคืนคู่สัญญาที่ให้ยืมหุ้นมาจากธุรกรรมนี้ จะทำให้ได้กำไร 10 บาท ซึ่งก็จะเข้าหลักซื้อถูก ขายแพง นั่นเอง
ความรู้ทางการเงิน